Ασωπία Βοιωτίας

Η Ασωπία είναι χωριό και ομώνυμη τοπική κοινότητα του δήμου Τανάγρας. Ο πληθυσμός της ανέρχεται σε 861 κατοίκους, σύμφωνα με την απογραφή του 2021.

 Ιστορία 
Η Ασωπία έλαβε το σημερινό της όνομα από τον ποταμό Ασωπό που διασχίζει την περιοχή νότια του χωριού. Μέχρι το 1953 ήταν γνωστή ως Χλεμποτσάρι, ονομασία που πιθανολογείται ότι είναι σλάβικης ή αρβανίτικης προέλευσης. Στις σλαβικές γλώσσες Χλεμπ είναι το ψωμί και Τσαρ (από το Καίσαρας) ο Βασιλιάς/Τσάρος, άρα το τοπωνύμιο δηλώνει τον τόπο παραγωγής σταριού για τον Τσάρο.
μικρογραφία|Ταμπέλα στην είσοδο του χωριού.

 Γενικά στοιχεία 
Η οικονομία του χωριού στηρίζεται κυρίως στη γεωργία. Φημίζεται ιδιαιτέρως για τους αμπελώνες του και τα κρασιά του.

Πολιούχος του χωριού είναι ο Άγιος Δημήτριος, περικαλλής ναός του οποίου βρίσκεται στο κέντρο του χωριού.

Αλλά παρεκκλήσια του χωριού είναι : 

 της Αγίας Παρασκευής
 του Προφήτη Ηλία
 του Αγίου Αθανασίου
 του Αγίου Νικολάου
 του Αγίου Στυλιανού
 της Μεταμορφώσεως του Σωτήρος
 της Ζωοδόχου Πηγής
 του Γενεσίου της Θεοτόκου
 των Αγίων Θεοδώρων
 της Κοιμήσεως της Θεοτόκου (κοιμητηριακός )
 της Παναγίας Ιεροσολυμίτισας
 της Αγίας Τριάδας

 Μοναστήρια 
Πλησίον της Ασωπίας βρίσκονται δυο μοναστήρια: Το ανδρώο του Προφήτη Ηλία στο Τσάτσαρι και το γυναικείο του Γενεσίου της Θεοτόκου:

 Μονή Προφήτου Ηλιού Θεσβίτου { Τσάτσαρι } 
Λίγα χιλιόμετρα έξω από το χωριό βρίσκεται το μοναστήρι του Προφήτη Ηλία στο Τσάτσαρι. Η μονή αυτή είναι γνωστή με το σλάβικο όνομα «Τσα-τσάρ», βασιλιάς των βασιλέων, δηλαδή ο Ιησούς Χριστός. Κρίνοντας από αυτή την προσωνυμία πιστεύεται ότι ιδρύθηκε στα μέσα του 8ου αιώνα, όταν έγινε μεγάλος εποικισμός των Σλάβων στη Βοιωτία. Ήταν κτήμα του όρους Σινά και σ’ αυτήν εορταζόταν η γιορτή της Αγίας Αικατερίνης. Η γιορτή αυτή με τον καιρό αντικαταστάθηκε από εκείνη του Προφήτη Ηλία, του οποίου φέρει και το όνομα σήμερα. Γύρω στα 1880 η μονή μαζί με το κτήμα πουλήθηκε στον Επαμεινώνδα Δημητρίου, πολιτευτή της Βοιωτίας της εποχής. Οι κληρονόμοι του την πούλησαν σε μια ομάδα κατοίκων της Ασωπίας (τότε Χλεμποτσάρι).

Το πανηγύρι της μονής όμως πραγματοποιείται την Κυριακή του Θωμά , οπότε και πραγματοποιείται Αναστάσιμη Θεία Λειτουργία. Τα παλαιότερα χρόνια γινόταν ολοήμερο πανηγύρι με ψήσιμο αρνιών στη σούβλα.

 Μονή Γενέσιον της Θεοτόκου 
Η Ιερά Μονή Γενεσίου της Θεοτόκου-Προστασίας των Χριστιανών  είναι νεοσύστατη. 

Λειτουργεί  από το 2003 χάρη στις ενέργειες και τους αγώνες του Πρωτοπρεσβυτέρου π. Κων/νου Γκέλη και του Σωματείου «Χριστιανική Ορθόδοξος Επιτροπή Γονέων»-«Θεοτόκος: Προστασία των Χριστιανών».Σήμερα εγκαταβιώνει πολυάριθμη γυναικεία αδελφότητα υπό την πνευματική καθοδήγηση του Καθηγουμένου της Σταυροπηγιακής & Συνοδικής Ιεράς Μονής Οσίου Συμεών του Νέου Θεολόγου, Αρχιμανδρίτου κ. Χριστοδούλου. Εορτάζει στις 8 Σεπτεμβρίου.

Διάσημοι κάτοικοι
Νικόλαος Μπουραντάς, αστυνομικός διευθυντής Αθηνών και δωσίλογος την περίοδο της Κατοχής.
Θωμάς Γκίκας, γιατρός.
Βάσω Χατζή, λαϊκή τραγουδίστρια.

Απογραφές πληθυσμού
Απογραφή1928194019511961197119811991200120112021Πληθυσμός952Μιχαήλ Σταματελάτος, Φωτεινή Βαμβά-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ. 110.104811311094105410871038;865861

 Διοικητικά 
 Διατελέσαντες πρόεδροι της Κοινότητας Ασωπίας 
Αιρετοί πρόεδροι διετέλεσαν μεταπολιτευτικά οι εξής: 
+Κοινότητα Ασωπίας 1979-1988Κωνσταντίνος Δ. Πανούσης (19??-1988) (απεβίωσε τον Ιανουάριο του 1988)εφ. Έθνος, φύλλο 19ης Φεβρουαρίου 1988, σελ. 39.1991-1998 Φίλιππος Τούντας

 Το πανηγύρι της Ασωπίας 
Κάθε χρόνο, στις 19 και 20 του Ιουλίου, πραγματοποιείται στην Ασωπία μεγάλο πανηγύρι προς τιμήν του εορτάζοντος παρεκκλησίου του Προφήτη Ηλία. Την παραμονή πραγματοποιείται εσπερινός και λιτανεία της εικόνας και ακολουθεί παραδοσιακό γλέντι στα τοπικά μαγαζιά, ενώ ανήμερα  πραγματοποιείται Αρχιερατική Θεία Λειτουργία στον Προφήτη Ηλία.

 Παραπομπές 

 Εξωτερικοί σύνδεσμοι 



Κατηγορία:Δήμος Τανάγρας
Κατηγορία:Χωριά της περιφερειακής ενότητας Βοιωτίας
Κατηγορία:Αρβανιτοχώρια της Βοιωτίας